open-index/open-wikipedia-markdown huggingface dataset:
Stiger

**Stiger** (tysk: *Steiger*) er en tradisjonell betegnelse på en ingeniør og arbeidsleder ved et bergverk. Tilsvarende stillinger blir i dag gjerne betegnet gruveingeniør. 

*Overstiger* var betegnelsen på sjefingeniøren, som hadde den daglige, faglige arbeidsledelsen ved gruven. Overstigeren rapporterte dels til gesvorneren og dels til schichtmesteren i regnskapssammenheng. Overstigeren var den høyest rangerte ansatte som ledet den daglige virksomheten ved gruven, og stillingen krevde gode faglige kunnskaper om gruvedrift. Gesvornerens rolle var som bergmesterens stedfortreder og tilsynsfører. Under overstigeren stod ingeniører med mer begrensede oppgaver. *Pukkstiger* var betegnelsen på lederen for pukkverket. En *sjaktstiger* hadde ansvaret for tømmerarbeidet i gruven. *Kunststiger* var en stiger med ansvar for det tekniske utstyret. *Nattstiger* betegnet en stiger som gikk vakter utenom den ordinære arbeidstiden, og kunne være overstigerens avløser. Betegnelsen *understiger*, eller bare *stiger*, ble brukt som generell betegnelse på enhver stiger som var underordnet overstigeren. En stiger kunne ha flere hundre gruvearbeidere som sorterte under seg.

## Referanser
Pål Vestly Heigre

**Pål Vestly Heigre** (født 15. mars 1995) er en norsk fotballspiller som fra 31. desember 2020 er klubbløs.

## Karriere
### Viking
Vestly Heigre kom til Viking FK foran 2012-sesongen fra Sandnes klubben Hana il. Spilleren ble ansett som et stort talent allerede som 16 åring. Vestly Heigre ble utleid til IK Start høsten 2014. Heigre fikk sin debut i Tippeligaen for nettopp IK Start, da han spilte 90 minutter mot Vålerenga IF i sesongens siste runde, 9. november 2014. Heigre ble i forkant av 2015-sesongen leid ut til Tromsø IL. Etter å ha startet sesongen på benken hos TIL, fikk spilleren på grunn av skader etterhvert sjansen i buret. Etter å ha overbevist i to påfølgende kamper, mot henholdsvis Rosenborg BK og Molde FK, hvor Heigre ble utpekt som sitt lags beste spiller, ble Heigre fast mann i startellveren til Tromsø. Heigre fikk totalt 20 kamper igjennom 2015-sesongen for klubben. Tromsø var lenge med i nedrykksstriden, men endte til slutt på en 13.-plass. November 2015 undertegnet spilleren en ny kontrakt med klubben, med varighet ut 2017-sesongen.  8. juli 2016 ble det klart at Vestly Heigre skulle lånes ut til Lillestrøm SK for to kamper, da klubben opplevde en keeper-krise med både Arnold Origi og Jacob Faye Lund ute med skade. Utlånsavtalen kom i orden etter en dispensasjon fra Norges Fotballforbund da overgangsvinduet til Tippeligaen først åpnet 21. juli. Vestly Heigre var uheldig i sin første kamp for klubben hjemme på Åråsen Stadion mot Stabæk Fotball, og var delaktig i bortelagets siste mål som fastsatte sluttresultatet til 1 - 2.

### Aalesund
29. desember 2016 ble det offentliggjort at Heigre var klar for en overgang til Eliteserieklubben Aafk. Spilleren kom vederlagsfritt til klubben, og undertegnet en kontrakt med 2 års varighet.

## Landslagskarriere
Vestly Heigre har en rekke kamper for aldersbestemte landslags. Målvakten har representert samtlige landslag fra Norges G-15 frem til Norges Under-21 landslag. Debuten kom på Tingvalla Stadion 21. september 2010, i en G-15 kamp mot Sverige. Debuten for U21-landslaget kom på Marienlyst Stadion i en kamp mot Irland 9. oktober 2014. 19 år gamle Vestly Heigre ble byttet inn for Mathias Dyngeland etter 45 minutter.

## Referanser


## Eksterne lenker
* Spillerprofil hos Fotball.no
Rasmus Martinsen

**Rasmus Levin Martinsen** (født 1996), er en norsk tidligere fotballspiller.

## Karriere
### Viking FK
Spilleren ble av medier trukket frem som et av regionens største fotballtalenter i 2013. Martinsen fikk sin debut i Tippeligaen mot Odds Ballklubb 13. september 2014. Februar 2015 undertegnet Martinsen en ny to-års kontrakt med klubben. Til tross for store skadeproblemer i løpet av 2015- og 2016-sesongen, signaliserte klubben at de ønsket å forlenge kontrakten med spilleren etter endt sesong. 30. november 2016 undertegnet dermed Martinsen ny kontrakt med klubben med varighet ut 2017-sesongen. Martinsen scoret sitt første Eliteseriemål for klubben i en 1 - 1 kamp mot Sogndal Fotball hjemme på Viking Stadion 9. juli 2017. 

### Brodd
I april 2019 signerte Martinsen for . Martinsen hadde da fått flere tilbud fra andre OBOS-liga klubber, men ingen av tilbudene klaffet med studiene på BI. I tillegg til å spille fotball for Brodds A-lag jobbet han med rekruttering og struktur i klubben, samt bidra inn mot sponsormarkedet.

### Hinna
I august 2019 signerte Martinsen for moderklubben . Han ble også ansatt som markedsansvarlig for klubben. I mai 2022 sluttet Martinsen som slags- og markedsansvarlig for klubben.

## Meritter
 **[[Viking FK]]**
* OBOS-ligaen: 2018

## Referanser


## Eksterne lenker
* 
*  Spillerprofil på vikingfotball.no
Valeriana montana

***Valeriana montana*** er en plante i kaprifolfamilien.

Den er en lav, flerårig urt. De nederste bladene er helrandete og ikke hjerteformede. Bladene lenger oppe på stengelen er tannete og ikke flikete. Blomstene er lilla, rosa eller hvite og er litt større enn hos slektningen *[[Valeriana tripteris]]*. Planten vokser i kratt og steinete steder opptil 2600&nbsp;moh, helst på kalkgrunn. Arten er utbredt i fjellstrøkene i Sør- og Mellom-Europa.

## Litteratur
* 
* 

## Eksterne lenker
*
Valeriana tripteris

***Valeriana tripteris*** er en plante i kaprifolfamilien.

Den er en lav, flerårig urt. De nederste bladene er ovale med hjerteformet grunn. Bladene lenger oppe på stengelen er trekoblete. Blomstene er rosa eller hvite. Planten vokser i skog og kratt opptil 2600&nbsp;moh, helst på kalkgrunn. Arten er utbredt i fjellstrøkene i Sør- og Mellom-Europa fra Korsika og nordlige deler av Spania og Hellas i sør til Vogesene og Karpatene i nord.

## Litteratur
* 
* 
* 

## Eksterne lenker
*
Anne Kure

**Anne Kure** (født 27. februar 1845 i Rygge, Østfold, død 13. juni 1914 i Kristiania) var en hotelldirektør som eide *Anne Kures hotell* i Voksenkollveien 20 i Oslo. 

Kure begynte i arbeid i sin venninnes hotell på Egertorget i Kristiania. Hun overtok etter hvert som bestyrer, og i 1886 åpnet hun også eget hotell i leide lokaler på hjørnet av Karl Johans gate og Kirkegaten. 

Sammen med professor Bredo Henrik von Munthe af Morgenstierne kjøpte hun senere for kr 400,– pr. mål en 65 måls eiendom i Voksenkollveien. Der bygget hun sitt store hotell som åpnet i 1899. 

Kure var også et aktivt medlem i Norsk Hotelforening (senere Norsk Hotell- og Restaurantforbund, nå Reiselivsbedriftenes Landsforening), og ivret for mer utdannelse for hotellfolk.

Som mange andre gav også Anne Kure et bidrag til det som ble Roald Amundsens Sydpolekspedisjon. Hun gav kr 500,–.

Edvard Munch skrev i et udatert brev bl.a.:
«Det er nok et deiligt sted
Anne Kure – Du kan få spise
der ved småbord så Du ikke
behøver at sidde med mange.»

Kure var ugift, og da hun døde i 1914, ble hotelldriften overtatt av andre medlemmer av Kure-familien.

Hotellet brant ned til grunnen natt til 3. mai 1941 mens tyske militære bodde der. Ifølge Aftenposten omkom to personer i brannen: pastor Thomas Maroni og en tysker. Dessuten ble en norsk hushjelp såret og lagt inn på sykehus. Hotellet ble aldri bygget opp igjen. Rester av grunnmuren står der ennå.

## Se også
* Anne Kures sti
* Anne Kure-banen
* Voksenkoll-ulykken som fant sted like ved 18. desember 1945

## Referanser


## Eksterne lenker
* 
* https://lokalhistoriewiki.no/index.php/Anne_Kure
* https://www.oslo.kommune.no/OBA/Kart/1938/index.html
Lars Nordberg

**Lars Nordberg** (født 23. april 1982 i Elverum) er en norsk håndballspiller og tidligere fotballspiller.

## Klubbkarriere
Nordberg startet sin idrettskarriere i hjembyen Elverum, hvor han spilte håndball på juniornivå hos Elverum Håndball. I tenårene begynte han å spille fotball, hvor han ble målvakt for Elverum Fotball. Her markerte han seg såpass at han ble tilbudt prøvespill for Rosenborg Ballklub, før han skrev under kontrakt med Hamarkameratene i forkant av 2002-sesongen. Hos Ham-Kam fikk han fire kamper, hvorav én seriekamp i 1. divisjon borte mot Lørenskog den 20. oktober 2002 (0–3). Hans opphold i Ham-Kam var preget av skader, og i den påfølgende 2003-sesongen ble han lånt ut til Elverum og vendte aldri tilbake til Hamarklubben.

Etter å ha returnert til Elverum skiftet han fokus til håndballen, hvor han var med på å spille Elverum Håndball opp til Eliteserien i håndball for menn i 2004/2005-sesongen. Etter tolv sesonger for Elverum ble han ikke tilbudt ny kontrakt med klubben på våren 2013. Den 12. juli 2013 skrev Nordberg under på en kontrakt med Kolstad Håndball, hvor han ble gjenforent med sin tidligere medspiller Steffen Stegavik fra tiden i Elverum.

## Referanser


## Eksterne lenker
* 
* Profil hos Kolstad-handball.no
Fylkestingsvalget 2015 i Nord-Trøndelag

**Fylkestingsvalget 2015 i Nord-Trøndelag** ble avholdt den 14. september 2015 som en del av kommunestyre- og fylkestingsvalget 2015. Det ble valgt 35 medlemmer av Nord-Trøndelag fylkesting for perioden 2015–2019.

## Innvalgte i perioden 2011–2015

I perioden 2011–2015 bestod fylkestinget av 35 representanter. Fordelingen mellom partiene var 15 fra Arbeiderpartiet, 7 fra Senterpartiet, 5 fra Høyre, 3 fra Fremskrittspartiet, 2 fra Sosialistisk Venstreparti, 2 fra Venstre og 1 fra Kristelig Folkeparti.

Arbeiderpartiet, Høyre og Kristelig Folkeparti dannet fylkesråd.

## Valglister i 2015
De 10 øverste listekandidatene for hvert parti som var representert i fylkestinget 2011–2015:

De øverste kandidatene til hvert parti som ikke er representert i fylkestinget 2011–2015:

:**Demokratene i Norge**: Egon Sverkmo, Namsskogan
:**Miljøpartiet De Grønne**: Tommy Reinås, Stjørdal
:**Partiet De Kristne**: Irene Røyeng, Verdal
:**Rødt**: Hanne Lise Fahsing, Namsos

## Meningsmålinger
Meningsmålinger for Nord-Trøndelag med spørsmål om fylkestingsvalg:

**Oppslutning:**

**Mandatfordeling:**

## Valgresultat

## Referanser
Verdensmesterskapet i trampoline

**Verdensmesterskapet i trampoline** ble arrangert første gang i 1964 i London, og arrangeres hvert år. 

## Mesterskap

Kilde: 

## Medaljestatistikk

## Referanser


## Eksterne lenker
*
Stephan Beckenbauer

**Stephan Beckenbauer** (født 1. desember 1968 i München, død 31. juli 2015 samme sted) var en tysk fotballspiller. Han er sønn av Franz Beckenbauer.

Beckenbauers karriere startet med FC Bayern München, samme klubb hvor hans far hadde suksess, før han gikk over til TSV 1860 München. Han spilte også for 1. FC Saarbrücken.

## Referanser

## Eksterne lenker
*
Valeriana tuberosa

***Valeriana tuberosa*** er en plante i kaprifolfamilien.

Den er en opprett, flerårig urt. Det dannes ikke utløpere fra jordstengelen, som er tykk og knollaktig. Bladene lengst nede på stengelen er hele, mens bladene lenger oppe er fjærflikete. Blomstene er rosa og sitter i en tett kvast. Planten vokser på tørre, steinete steder og i lysninger i steineik- og kermeseikskog, helst på kalkgrunn, i en høyde på 300–2350&nbsp;moh. Arten vokser i middelhavsområdet fra Marokko og Portugal østover til Krim og Kaukasus.

## Litteratur
* 
* 
* 

## Eksterne lenker
*
Verdensmesterskapet i triatlon

**Verdensmesterskapet i triatlon**, også kalt **Verdensserien** (engelsk: ITU World Triathlon Series) ble arrangert første gang i 1989 og arrangeres hvert år. Hvert mesterskap består av et antall (9 i 2018) konkurranser rundt om i verden, og sammenlagtvinneren av disse blir kåret til verdensmester.

Mesterskapene frem til 2008 ble arrangert i en enkeltserie, mens fra 2009 blir det konkurrert i en serie av konkurranser.

## Arrangører 1989-2008

## Vinnere

### Menn

### Kvinner
Ukhaidir

**Al-Ukhaidir-borgen** eller **det abbasidiske Ukhaider-palass** (arabisk: حصن الأخيضر) ligger om lag 50&nbsp;km sør for Karbala i Irak.  Det er en stor rektangulær borg bygd i  775, med en unik defensiv utforming. 

Den ble bygget av den første abbasidiske kalif As-Saffahs nevø Isa ibn Musa. Ukhaidir er i utformingen av gårdsrom, residenser og moskeer et uttrykk for den abbasidiske arkitekturs innovasjoner. Utgravningene ved Ukhaidir ble utført fra 1909 under ledelse av den britiske historiker og arkeolog Gertrude Bell. 

Ukhaidir var en viktig stasjon for regionale handelsruter, slik som også Atshan og Mujdah. Komplekset består av en hovedhall, en stor iwan, en mottakelseshall og tjenestefolkets boliger..

## Referanser

*Ukhaidir (Iraq) - About.com  lest 2009-09-25.

## Litteratur
* Hillenbrand, R (1999), *Islamic Art and Architecture*, Thames and Hudson, 1999. ISBN 0-500-20305-9
Gilbert Falkingham Clayton

**Gilbert Falkingham Clayton** (født 6. april 1875 i Ryde på Isle of Wight i England, død 11. september 1929 i Bagdad i Irak) var en britisk offiser og kolonipolitiker.

Clayton tjenestegjorde i Egypt fra 1900 der han virket i den britiske militære etterretning og hadde meget å gjøre med araberoppstanden som berørte Palestina og også Den arabiske halvøy og Mesopotamia. Under første verdenskrig var han leder for etterretningen der. 

I sin bok *[[Seven Pillars of Wisdom]]* (1935) beskriver T. E. Lawrence Claytons rolle som leder for den britiske etterretningen i Egypt mellom 1914 og 1917: 

::*Clayton made the perfect leader for such a band of wild men as we were. He was calm, detached, clear-sighted, of unconscious courage in assuming responsibility. He gave an open run to his subordinates. His own views were general, like his knowledge: and he worked by influence rather than by loud direction. It was not easy to descry his influence. He was like water, or permeating oil, creeping silently and insistently through everything. It was not possible to say where Clayton was and was not, and how much really belonged to him.* (T. E. Lawrence, *Seven Pillars of Wisdom* (1935)

I årene 1919-22 var han også britisk rådgiver til det egyptiske innenriksdepartement, og 1922-25 sjefssekretær hos den britiske generalguvernøren i Palestina, og gikk da inn for en snever tolkning av Balfour-erklæringen.

I 1925 og 1927 var Storbritannias ombud ved forhandlingene med Abd-al-Aziz III av Najd og Hijaz.

Fra 1928 var han *[[Høykommissær (Samveldet)|High Commissioner]]* for det britiske Mesopotamia-mandatet (Irak). I denne egenskap var han involvert i forhandlingene om en ny anglo-irakisk traktat. Hans uventede bortgang, av hjerteslag, forsinket saken, men den nye traktaten ble til slutt undertegnet i 1930.

## Verker
* "Arabia and the Arabs", Gilbert Clayton, *Journal of the Royal Institute of International Affairs*, Vol. 8, No. 1 (Jan., 1929), pp.&nbsp;8–20
* *An Arabian Diary* (utgitt av Robert O. Collins, University of California Press, Berkeley 1969)

## Referanser
St. John Philby

**Harry Saint John Bridger Philby** (født 3. april 1885 i Badulla på Ceylon, død 30. september 1960 i Beirut i Libanon) var en britisk statstjenestemann, arabist, etterretningsagent, oppdagelsesreisende og forfatter. Han var den første europeer som krysset ørkenen Rub al-Khali på Den arabiske halvøy på kamel. 

## Liv og virke
Philby var utdannet ved Trinity College i Cambridge, der han studerte orientalske språk. Han tjenestegjorde i Britisk India i 1907. Han var  i 1915 politisk agent i Mesopotamia og ble sendt på politisk oppdrag til sultanen av Najd, senere kong Ibn Saud av Saudi-Arabia. Der foretok han en oppdagelsesreise tvers over Den arabiske halvøy fra trakten vest for Bahrain i øst til Jidda i vest, noe han skildret i sin bok *The heart of Arabia; a record of travel & exploration* (1922).

Philby etterfulgte T.E. Lawrence som britisk representant i Transjordan 1921–1924, men tok avskjed for å gjøre forretninger i araberverdenen. Han ble ikke-offisiell rådgiver til Ibn Saud og konverterte til islam i 1930.

Etter politiske feilslag i Storbritannia og en kort tid i fengsel der i 1940 for antikrigs-oppfatninger vendte Philby tilbake til Saudi-Arabia i 1945. Ti år deretter ble han utvist derfra på grunn av sin offentlige kritikk av den nye kongen, Sauds og hans regimes ineffektivitet og ryggesløse omgang med sine oljerikdommer.

Philby har gitt viktige forskningsbidrag under sine reiser på Den arabiske halvøy vedrørende arkeologi, kartografi og lingvistikk.

Hans sønn Kim Philby ble sovjetisk spion i den britiske etterretningstjeneste. 

## Bibliografi

* *The heart of Arabia: a record of travel & exploration*. (London: Constable) 1922. 
* *Arabia of the Wahhabis*. (London: Constable) 1928.
* *Arabia*. (London: Ernest Benn) 1930.
* *The empty quarter: being a description of the great south desert of Arabia known as Rub 'al Khali* (London: Constable & Company Ltd) 1933. 
* *Harun al Rashid* (London: P. Davies) 1933.
* *Routes in south-west Arabia [map]: From surveys made in 1936* (Methuen & Co Ltd) 1936.
* *Sheba's daughters; being a record of travel in Southern Arabia* (London: Methuen & Co Ltd) 1939.
* *A Pilgrim in Arabia* (London: The Golden Cockerel Press), [1943].
* *The Background of Islam: being a sketch of Arabian history in pre-Islamic times* (Alexandria: Whitehead Morris) 1947.
* *Arabian Days, an autobiography* (London: R. Hale) 1948.
* *Arabian Highlands* (Ithaca, N.Y.: Cornell University Press) 1952. 
* *Arabian Jubilee* (London: Hale) [1952]
* *Saudi Arabia* (London: Benn) 1955.
* *The Land of Midian*. (London: Ernest Bean Limited) 1957.
* *Forty Years in the Wilderness* (London: R. Hale) c1957.
* *Arabian Oil Ventures* (Washington: Middle East Institute) 1964.
* *Les Textes thamoudéens de Philby* Bibliothèque du Muséon

## Referanser


## Eksterne lenker
* Encyclopædia Britannica
* http://www.al-jazirah.com/2006/20061216/ar12.htm
Verdensmesterskapet i volleyball

**Verdensmesterskapet i volleyball** ble arrangert første gang i 1949 i Tsjekkoslovakia, og arrangeres hvert fjerde år. I tillegg til verdensmesterskapet, arrangeres verdenscupen hvert fjerde år.

### Menn

### Kvinner

## Eksterne lenker
*Offisiell nettside
Verdensmesterskapet i landhockey for kvinner

**Verdensmesterskapet i landhockey for kvinner** ble arrangert første gang i 1974 i Mandelieu, og arrangeres hvert fjerde år.

## Resultater

## Se også
* Verdensmesterskapet i landhockey for menn

## Referanser
Oldevatnet

**Oldevatnet** er en innsjø i Olden i Stryn kommune i Sogn og Fjordane. Den har et areal på  og ligger 33 meter over havet.

Oldevatnet består av to basseng med en samlet lengde på 11 kilometer, og som er knyttet sammen gjennom et smalt sund. Innsjøen ligger mellom høye fjell og strandsona er de fleste steder bratt og består av grus og stein. Utløp er i nord gjennom Oldeelva. Den største tilløpselva er Dalelva, som renner inn i sørenden av vatnet. Dalelva har utspring fra flere av Jostedalsbreens utløpere, blant annet Briksdalsbreen, og vannet i elva er i store deler av året sterkt farget av sedimenter fra breene.

I 1938–42 ble vannstanden i Oldevatnet senket med halvannen meter ved at stein og grus fra morenen som demmer opp vatnet ble fjernet. Formålet med senkingen var å unngå flomskader på jordbruksområdene rundt Oldevatnet.

## Fotnoter



## Referanser
Langlibakken (Oslo)

**Langlibakken** (3–7, 2–4) er en vei på Høybråten i bydel Stovner i Oslo. Den går sørvestover fra Høybråtenveien og ender som blindvei sørvest for Lundåsveien. 

Veien fikk navn i 1925 etter eiendommen Langli (Lundåsveien 6).

## Kilder
*  

## Eksterne lenker
*
Langretta (Oslo)

**Langretta** (3–23, 6–20) er en vei på Brenna i bydel Søndre Nordstrand i Oslo. Den går sørover som blindvei på vestsiden av Brennaveien.

Navnet ble vedtatt i 1986. Veien følger et drag som fra gammelt av er kalt Langretta.

## Kilder
*  

## Eksterne lenker
*
Langs linjen (Oslo)

**Langs linjen** (15–43C; ingen partallsadresser) er en vei på Ljan i bydel Nordstrand i Oslo. Den går som blindvei nordover fra Ljabruveien, parallelt med Østfoldbanen, hvorav navnet, som ble vedtatt i 1917.

## Kilder
*  

## Eksterne lenker
*
Langteigåsen (Oslo)

**Langteigåsen** (1–81, 2–62) er en vei på Bjørndal i bydel Søndre Nordstrand i Oslo. Den går som gangvei nordover gjennom rekkehusbebyggelsen fra en snuplass i enden av Trollstien. Det er gangveiforbindelse videre nordover til Beverkollen.

Navnet ble vedtatt i 1995.

## Kilder
*  

## Eksterne lenker
*
Valmueveien (Oslo)

**Valmueveien** (1, 2) er en vei på Godlia i bydel Østensjø i Oslo. Den går fra Solbergliveien til Damfaret.

Navnet ble vedtatt i 1927.

Veien har villabebyggelse.

## Kilder
* 

## Eksterne lenker
*
Vardeheimveien (Oslo)

**Vardeheimveien** (1–25B, 2–28) er en vei på Høybråten i bydel Stovner i Oslo. Den går fra Linjeveien til Karl Andersens vei.

Veien fikk navn i 1925 etter forsamlingslokalet Vardeheim i nr. 7. Før 2021 gikk veien opp til Linjeveien i nord, men den nordlige delen har endret navn til Tomines vei.

## Kilder
* Oslo byleksikon: Vardeheimveien

## Eksterne lenker
*
Veitvetstubben (Oslo)

**Veitvetstubben** (1A–5, 2A–10C) er en vei på Veitvet i bydel Bjerke i Oslo. Den går som blindvei vestover fra Veitvetveien og ender i en snuplass. Derfra er det gangveiforbindelse til Erich Mogensøns vei, som Veitvetstubben tidligere var en del av.

Veien fikk navn i 1985 etter Veitvet gård.

## Referanser


## Kilder
* 

## Eksterne lenker
*
Veitvetsvingen (Oslo)

**Veitvetsvingen** (1A–17D, 2A–6D) er en vei på Veitvet i bydel Bjerke i Oslo. Det er en hesteskoformet vei på sørøstsiden av Grevlingveien.

Navnet ble vedtatt i 1953

## Kilder
* 

## Eksterne lenker
*
Veitvetveien (Oslo)

**Veitvetveien** (1A–29, 2A–32) er en vei på Veitvet i bydel Bjerke i Oslo. Den går fra Trondheimsveien til Østre Aker vei.

Navnet ble vedtatt i 1953									

Veitvet skole er i nr. 17.

## Kilder
* 

## Eksterne lenker
*
Vollaveien (Oslo)

**Vollaveien** (15–37C, 20A–30) er en vei på Alnabru i bydel Alna i Oslo. Den går sørvestover fra Arvesetveien. Etter ca. 200 meter kommer et kryss der løpet rett frem fortsetter som Tittutveien, mens hus i de to sideløpene (blindveier som går mot hhv. Strømsveien og Terminalveien) har adresse Vollaveien. Veien er altså T-formet.

Navnet er sannsynligvis et gammelt lokalnavn som henger sammen med gården Volla. Det er dokumentert brukt i 1918.

## Kilder
* 

## Eksterne lenker
*
Veksthusfløtten (Oslo)

**Veksthusfløtten** (1–55, 2–58) er en vei på Linderud i bydel Bjerke i Oslo. Den går som blindvei nordover fra Statsråd Mathiesens vei.

Veien fikk navn i 1965 etter et jorde på Linderud gård.

## Kilder
* 

## Eksterne lenker
*
Vollebekkveien (Oslo)

**Vollebekkveien** (2-4H) er en vei i strøket Vollebekk i bydel Bjerke i Oslo. Den går fra Brobekkveien til Lunden.

Veien går over grunn som i sin tid tilhørte Vollebekkgårdene, hvorav navnet, som ble vedtatt i 1982. Det er ingen adresser knyttet til den nordlige oddetallssiden av veien. Der følger Vollebekk skoles skolegård hele veiens lengde. Det er en avkjøringslomme fra Vollebekkveien til skolen for levering og henting av elever. På veiens sørside ligger to OBOS borettslag, med adresse 2 og 4, som per 2023 er under utvikling. Vestover på sørsiden ligger et næringsbygg med blant annet matbutikk og apotek. Bygget har adresse Brobekkveien selv om det løper langs halve Vollebekkveien.

Sjampinjongstien, en gangvei som løper parallelt nord-sør mellom Lunden og Brobekkveien og Vollebekk T-banestasjon krysser nord-sør omtrent midt på Vollebekkveien.

## Referanser




## Kilder
* 

## Eksterne lenker
*
Vinkelveien (Oslo)

**Vinkelveien** (3–7, 2–8) er en vei på Tåsen i bydel Nordre Aker i Oslo. Den går i vinkel mellom Nils Lauritssøns vei og Pastor Fangens vei.

Navnet ble vedtatt i 1942.

I nr. 7 er ti omsorgsboliger knyttet til Tåsen helsehus (tidligere Tåsenhjemmet).

## Referanser


## Kilder
* 

## Eksterne lenker
*
Petter Gustafsson

**Petter Gustafsson** (født 16. september 1985) er en svensk tidligere fotballspiller.

## Karriere
Gustafsson scoret 13 mål for sin tidligere klubb Skellefteå FF som kantspiller, men har de senere årene spilt i forsvar. Gustafsson signerte for Djurgårdens IF 19. februar 2009, og ble i klubben fram til han gikk til sin nåværende klubb, Åtvidabergs FF. Han spilte sin første kamp i Allsvenskan 6. april 2009, og scoret første mål i Allsvenskan da Djurgården møtte IF Elfsborg 24. oktober 2010.

## Referanser


## Eksterne lenker
* 
* «Petter Gustafsson», profil på Åtvidabergs FFs hjemmeside 
* «Petter Gustafsson», profil på SvFFs hjemmeside
Viggo Hansteens vei (Oslo)

**Viggo Hansteens vei** (1–5, 2–22) er en del av Ring 3 i Oslo. Navnet betegner stykket fra Smestadkrysset i vest til Holmenveien i øst. Den vestre fortsettelsen heter Ullernchausseen og den østre Torgny Segerstedts vei. Langs deler av traseen i vest går selve ringveien i tunnel, mens lokalvei med samme navn går oppå og langs tunnelen.

Veien fikk navn i 1945 etter Viggo Hansteen, som ble arrestert og skutt av tyskerne sammen med Rolf Wickstrøm 10. september 1941 ved innføringen av unntakstilstand.

## Kilder
* 

## Eksterne lenker
*
Henri Belolo

**Henri Belolo** (født 27. november 1936 i Casablanca, død 3. august 2019 i Paris) var en fransk musikkprodusent som var særlig aktiv i discoæraen.

Sammen med venn og kollega Jacques Morali skapte han discogruppen The Ritchie Family samt deres felles største suksess Village People.

## Referanser


## Eksterne lenker
* 
*
Lauritz Rodtwitt

**Lauritz Augustinus Rodtwitt** (født 19. juli 1878 i Ålesund, død 10. april 1956 i Oslo) var en norsk offiser og festningskommandant. 

Rodtwitt ble uteksaminert fra Krigsskolen i 1900 og fra den Militære Høiskole i 1903. Han var kaptein i Festningsartilleriet fra 1912 og nestkommanderende ved Fossumstrøkets festning fra 1915. Fra 1930 var han oberstløytnant og kommandant samme sted. Rodtwitt fikk Kongens fortjenstmedalje i 1937, for sitt pionerarbeid med oppbyggingen av det motoriserte artilleriet i Norge og ombygging av hestetrukne 10,5 cm Cockerill M/1904 posisjonskanoner til å kunne trekkes av biler. Rodtwitt fungerte også som bilsakkyndig, og det er hans fortjeneste at det ble etablert biltilsyn på Mysen. Under kampene i Østfold ledet Rodtwitt Høytorp fort, under ildgivningen mot den tyske framrykkingen fra Fossum bru, og deretter i kampene under beleiringen av fortet 13. – 14. april 1940.

## Referanser
Vinkelgaten (Oslo)

**Vinkelgaten** eller **Vinkelgaden** var en gate i Pipervika før området ble sanert i forbindelse med oppførelsen av Rådhuset. Den gikk i vinkel mellom Bakkegata og Filosofgangen, like øst for Tivoli.

I nr. 17, et hus på hjørnet ved Filosofgangen, bodde Anna Johannesdotter Wiige, en av sin tids kloke koner, som gikk under tilnavnet Mor Sæther. Hun hadde Henrik Wergeland som pasient og Henrik Ibsen som losjerende.

## Kilder
* 

## Eksterne lenker
* Kart fra 1900 hos Oslo byarkiv
Byrsopolis

* se Systematisk inndeling

***Byrsopolis*** er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

## Utseende
Middelsstore til nokså store, avlangt-ovale, brunlige eller rødlige skarabider. Scutellum er avrundet. Kjevene (mandiblene) er helt avrundet. Antennene er 10-leddet, men en lang, tre-leddet klubbe. Dekkvingene har tett, kraftig punktering og litt læraktig overflate. Beina er kraftige, leggen (tibia) på bakbeinet har minst 10 pigger i spissen.

## Utbredelse
Slekten er utbredt i Guyana og Brasil.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Rutelini MacLeay, 1819 – ikke i Europa
******* Gruppen Areodina 
******** Slekten *Byrsopolis* H.W. Bates, 1888
********* *[[Byrsopolis aenescens]]* Ohaus, 1915
********* *[[Byrsopolis castanea]]* (Burmeister, 1844)
********* *[[Byrsopolis chassaini]]* Soula, 2010
********* *[[Byrsopolis crassa]]* (Blanchard, 1851)
********* *[[Byrsopolis cribricollis]]* Ohaus, 1912
********* *[[Byrsopolis ferrandi]]* Soula, 2010
********* *[[Byrsopolis laticollis]]* (Burmeister, 1855)
********* *[[Byrsopolis quadraticeps]]* (Blanchard, 1851)

## Kilder
* Generic Guide to New World Scarab Beetles - *Byrsopolis* http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Rutelini/Areodina/Areodina-generic-pages/Byrsopolis/byrsopolis.html

## Eksterne lenker
*
Billy Casper

**William Earl** «**Billy**» **Casper jr.** (født 24. juni 1931 i San Diego, California, død 7. februar 2015 i Springville i Utah) var en amerikansk golfspiller og en av de mest framtredende spillerne på PGA-touren fra midten av 1950-tallet og frem til midten av 1970-tallet. Han fikk 51 PGA-seire i karrieren hvorav tre var i majorturneringer.

Casper ble profesjonell i 1954. Hans første seier på PGA-touren var Labatt Open i 1956, og hans 51. og siste seier kom 19 år seinere da han vant First NBC New Orleans Open.

To av hans tre seire i major-turneringer kom etter omspill om seieren. I 1966 måtte han spille 18 ekstra hull mot Arnold Palmer for å vinne sin andre US Open-tittel, og i 1970 slo han Gene Littler i omspill i The Masters.

Casper deltok i sju Ryder Cup-turneringer mellom 1961 og 1975. Samtlige ble vunnet av USAs lag. I 1979 var han lagkaptein for det vinnende amerikanske laget.

Da Casper fylte femti år i 1981, begynte han å delta i turneringer på senior-touren. Her vant han ni turneringer mellom 1982 og 1989. To av disse var majorturneringer på senior-touren, US Senior Open i 1983 og Mazda Senior Tournament Players Championship i 1986. Allerede i 1981 hadde han sjansen på sin første US Senior Open-seier, men etter et attenhulls omspill tok Arnold Palmer revansje for tapet i US Open i 1966.

## Meritter
### Seire i majorturneringer
* 1959: US Open
* 1966: US Open
* 1970: Masters

## Se også
* Liste over golfspillere med flest seire på PGA-touren

## Referanser


## Eksterne lenker
* 
*
Parachrysina

* se Systematisk inndeling

***Parachrysina*** er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

## Utseende
Middelsstore (ca. 10 millimeter), avlange, blanke, grønne, brunlige eller rødlige skarabider. Oversiden er nokså tett kledt med fine hår. Antennene består av åtte eller ni ledd.

## Levevis
Artene lever på åpen gressmark.

## Utbredelse
Slekten er utbredt i Mellom-Amerika (Mexico).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Rutelini MacLeay, 1819 – ikke i Europa
******* Gruppen Areodina 
******** Slekten *Parachrysina* H.W. Bates, 1888
********* *[[Parachrysina amadomartinezi]]* Deloya & Morón, 1988
********* *[[Parachrysina batesi]]* Deloya & Morón, 1988
********* *[[Parachrysina borealis]]* Jameson, 1991
********* *[[Parachrysina mazatli]]* Deloya & Morón, 1988
********* *[[Parachrysina parapatrica]]* Deloya & Morón, 1988
********* *[[Parachrysina truquii]]* (J. Thomson,1857)

## Kilder
* Generic Guide to New World Scarab Beetles - *Parachrysina* http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Rutelini/Areodina/Areodina-generic-pages/Parachrysina/parachrysina.html

## Eksterne lenker
* Bilde av ''Parachrysina amadomartinezi'' 
* Bilde av ''Parachrysina mazatli'' 
* Bilde av ''Parachrysina parapatrica'' 
*
Rolf Wickstrøms vei (Oslo)

**Rolf Wickstrøms vei** (9–45; ingen partallsadresser) er en del av Ring 3 i Oslo. Navnet betegner stykket fra Tåsentunnelen i vest til Grefsenveien i øst. Den vestre fortsettelsen heter Kaj Munks vei og den østre Storoveien. Veien går dels som ringvei i tunnel og dels som lokalvei oppå tunnelen.

Veien fikk navn i 1945 etter Rolf Wickstrøm, som ble arrestert og skutt av tyskerne sammen med Viggo Hansteen 10. september 1941 ved innføringen av unntakstilstand.

## Kilder
* 

## Eksterne lenker
* Oslo kommunes bydelsoversikt
Bruno Marinho

**Bruno Manoel Marinho** (født 5. juli 1984 er en brasiliansk tidligere fotballspiller.

## Karriere
Marinho startet karrieren i Brasil, og kom til Sverige i 2008. Her spilte han for FC Norrköping i en av de lavere divisjonene i det svenske fotballsystemet, men ble oppdaget og hentet inn på lån av Åtvidabergs FF, som den gang spilte i Superettan. Marinho ble etter noen måneders spill tilbudt permanent kontrakt.

## Referanser


## Eksterne lenker
* 
* «Bruno Marinho», profil på Åtvidabergs FFs hjemmeside
Landstads gate (Oslo)

**Landstads gate** er en gate i Iladalen i bydel Sagene i Oslo. Den går fra Uelands gate (vis-à-vis Ilatrappen) til Kingos gate.

Gaten fikk navn i 1933 etter Magnus Brostrup Landstad. 2 er eneste gatenummer i bruk.

## Tidligere gate

Fra 1885 til 1933 ble navnet brukt om en gatestump som gikk nordvestover fra Skovveien, like nordøst for Uranienborg skole, over den nåværende Nordahl Rolfsens plass.

## Referanser


## Kilder
*
Ståle Gundrosen

**Ståle Gundrosen** (født 30. april 1968 i Fredrikstad, død 28. februar 2017) var en norsk fotballspiller som spilte for blant andre Fredrikstad FK og Hamarkameratene.

## Klubbkarriere
Gundrosen debuterte for førstelaget til Fredrikstad FK som 17-åring i 1985, sesongen etter at klubben hadde rykket ned fra landets øverste divisjon. Han spilte tre kamper i årene 1985 til 1986, men slo igjennom for alvor i 1987-sesongen og etablerte seg fast på førstelaget. I 1989-sesongen spilte han fast og dannet et ungt stopperpar sammen med Tore Pedersen, som ved serieslutt ble solgt til IFK Göteborg. Gundrosen ble i Fredrikstad frem til sesongoppkjøringen i 1992, da han skrev kontrakt med Hamarkameratene. Han spilte totalt ni seriekamper i Tippeligaen 1992.

I 1994 returnerte Gundrosen til Fredrikstad, som da spilte på tredje nivå. Han spilte 20 seriekamper i sin første sesong, men klarte ikke å spille klubben opp igjen til andre nivå. Den påfølgende 1995-sesongen spilte han kun fem seriekamper før han valgte å forlate klubben til fordel for rivalen Sarpsborg FK. Gundrosen døde den 28. februar 2017 i en alder av 48 år.

## Referanser


## Eksterne lenker
* Spillerprofil hos FFKsupporter.net
* Spillerprofil hos Fotball.no

## Kilder
*
Lucía Topolansky

**Lucía Topolansky Saavedra** (født 25. september 1944 i Montevideo), gift med José Mujica, er en uruguayansk politiker, senator og Uruguays førstedame fra 1. mars 2010 til 1. mars 2015.

## Biografi
Topolansky ble fengslet under Uruguay diktatur fra 1973 til 1985. Hun er en aktivist for kvinners rettigheter, og hun er medlem av MLN (spansk: *Movimiento de Liberación Nacional*), en venstreorientert parti.

Topolansky var en stedfortreder for Montevideo fra 2000 til 2005 og senator fra 2005 til 2015. I 2015 ble hun en kandidat til kommunevalget i Montevideo.

## Referanser


## Eksterne lenker
* 
* MPP offisielle nettsiden (spansk)
María Auxiliadora Delgado

**María Auxiliadora Delgado San Martín** (født 11. mars 1937 i Montevideo, død 31. juli 2019) var gift med Uruguays president Tabaré Vázquez og dermed landets førstedame fra 1. mars 2005 til 1. mars 2010 og fra 1. mars 2015. Hun var husmor.

## Referanser


## Eksterne lenker
*
Álberis da Silva

**Álberis Sérigo Angelo da Silva** (født 2. desember 1984) er en brasiliansk fotballspiller som spiller for den svenske klubben Kisa BK.

## Karriere
da Silva startet karrieren i Independente AC, før han kom til Sverige i 2008. Etter et kortere opphold i FC Norrköping, samt et låneopphold i Motala AIF, ble da Silva hentet til Åtvidabergs FF, som den gang spilte i Superettan.

## Referanser


## Litteratur
* 

## Eksterne lenker
* 
* «Alberis da Silva», profil på Åtvidabergs FFs hjemmeside 
* «Alberis Sérgio Angel da Silva», profil på SvFFs hjemmeside
Kenneth Andreassen

**Kenneth Andreassen** (født 22. mai 1985) er en norsk tidligere fotballspiller og senere fotballtrener som har spilt for blant andre  Lillestrøm, Skjetten og Hamarkameratene. Han har også 27 landskamper for Norge på aldersbestemte nivå.

## Klubbkarriere
Andreassen startet sin fotballkarriere hos Skjetten SK før han meldte overgang til Lillestrøm etter sesongslutt den 14. november 2002. Han fikk én kamp i Tippeligaen da han kom inn som innbytter for Stian Berget hjemme mot Odd Grenland den 26. oktober 2003 (3–0). I sesongoppkjøringen vinteren 2004 spile Andreassen flere treningskamper for Lillestrøm, men like før 2004-sesongen startet ble stallen vurdert for stor av trener Arne Erlandsen, og han ble derfor lånt ut til Skjetten SK. I september 2004 ble hans kontrakt med Lillestrøm sagt opp.

Mot slutten av 2004-sesongen forsvant Andreassen fra fotballen på grunn av smerter. I 2005 ble han diagnostisert med ankyloserende spondylitt, og ble tvunget til å ta en lengre pause fra fotballen. Han kom tilbake på banen for Skjetten SK sommeren 2006. I forkant av 2009-sesongen forlot Andreassen Skjetten SK til fordel for Valdres FK, og i forkant av 2010-sesongen dro han videre til Strømmen IF, hvor han fikk én seriekamp. Etter midtspilt sesong dro han videre til Hamarkameratene med kontrakt ut sesongen. Hos Ham-Kam fikk han totalt fire seriekamper ut høstsesongen 2010.

I forkant av 2011-sesongen dro Andreassen videre til Ullensaker/Kisa IL. Etter 2011-sesongen vendte han igjen tilbake til Skjetten SK, hvor han ble spillende assisterende trener. Før 2013-sesongen ble sparket igang valgte Andreassen å legge opp som aktiv fotballspiller og ble deretter ansatt som hovedtrener for Skjetten SK. Utenom fotballen arbeider Andreassen som eiendomsmegler.

## Referanser


## Eksterne lenker
* 
* Spillerprofil hos Altomfotball.no
Mercedes Menafra

**María de las Mercedes Menafra Rodríguez** (født i Montevideo), gift med Jorge Luis Batlle Ibáñez, var Uruguays førstedame fra 1. mars 2000 til 1. mars 2005. Hun er en aktivist for kvinners rettigheter og arbeiderklassen (*Todos por Uruguay*).

## Referanser


## Eksterne lenker
*
Thermopolium

**Thermopolium** (flertall: *Thermopolia*) var en gaterestaurant i romerske byer. Navnet er konstruert i moderne tid og var ikke brukt av romerne selv. Thermopolia er funnet arkeologisk både i Ostia Antica, Herculaneum og Pompeii. Thermopolia var butikker, hvor man kunne få ferdig tilberedt varm mat (fast food). Noen ganger var det spiseplasser i butikken, men oftest spiste folk maten på gaten. I Pompeii er Thermopolia ofte plassert på siden av inngangen til en bolig ved siden av inngangsdøren.

Dolia i diske er et vanlig syn i Pompeiis gater, hvor det er over 150 thermopolia (det er estimert at det i alt er over 200). Det er kanskje ikke mange, når man regner med at Pompeii hadde over 12.000 innbyggere. Ofte er diskene dekorert med farget marmorplater, noen ganger malt med blomstret mønstre og andre steder med falliske bilder.

Thermopolia blir nevnt i den litteraturen som er bevart fra romersk tid. Der blir thermopolia beskrevet som lyssky steder, assosiert med en rekke begivenheter som gikk langt over drukkenskap og overforbruk av billig mat. De var steder assosiert med sex, prostitusjon, spill og kriminalitet, drevet av skruppelløse utleiere, som var juksemakere og bedragere. Flere romerske keisere, blant annet Nero og Vespasian var opptatt av å begrense virksomheter som thermopolia. Hvor effektive disse forsøkene var på å bedre det moralske klimaet i byene er uklart.

## Litteratur
* Ellis, Steven J. R. (2004): «The Distribution of Bars at Pompeii: Archaeological, Spatial and Viewshed Analyses», *Journal of Roman Archaeology*, Vol. 17, pp.&nbsp;371–384
* Kleiner, Diana E. E. (2014): *Roman Architecture - a visual guide*.

## Referanser


## Eksterne lenker
* Lecture 5 Roman Architecture by Diana E. E. Kleiner
Hermann von Stengel

**Hermann Guido Leopold Freiherr von Stengel** (født 19. juli 1837 i Speyer, død 1919) var en tysk embetsmann og politiker. Han var Tysklands finansminister fra 1903 til 1908 i regjeringen Bülow. 

Stengel gjorde karrière som embetsmann i Bayern. Han ble finansminister (Staatsekretär) i 1903 og opphevet i 1904 den såkalte *[[Georg Arbogast von und zu Franckenstein#Den franckensteinske klausul|Frankensteinske klausul]]* (etter  Georg Arbogast von und zu Franckenstein). Klausulen gikk ut på at den føderale stat måtte tilbakeføre tollinntekter og indirekte skatter til delstatene, når disse inntekten overgikk et visst nivå. Den føderale staten var på denne måten bundet til delstatene. Lovendringen som opphevet den frankensteinske klausul ble kalt *Lex Stengel (Stengels lov)*.

## Referanser


## Eksterne lenker
*
Fjordveien

**Fjordveien** kan vise til:
*Bilfergen MF «Vollsøy», gikk som MF «Fjordveien» 2001 - 2019.
*Ei gate i Oslo, se Fjordveien (Oslo).
*En del av fylkesvei 751 i Narvik
*En del av fylkesvei 78 i Vefsn.
*Fjordveien (Bærum)
Simon Skrabb

**Simon Ivar Alexander Skrabb** (født 1995) er en finsk fotballspiller som spiller for den greske klubben .

## Karriere som klubbspiller
Skrabb startet karrieren i finske FF Jaro, og har spilte Veikkausliiga første gang i en alder av 16 år. Skrabb ble 12. mai 2011 yngste spiller til å score mål i sammer liga, i en alder av 16 år, 3 måneder og 23 dager. De tre sesongenen han kom til å spille for FF Jaro, spilte han 64 kamper og scoret fire mål i Veikkausliiga.

I januar 2014 gikk Skrabb til Åtvidabergs FF i en låneavtale med kjøpsopsjon, som varte ut året. Den 23. desember var det klart at Skrabb hadde signert en avtale på tre år for klubben.

## Landslagskarriere
Skrabb ar spilt tre obligatoriske landskamper for Finlands U21-lag, samt to kamper mot Sverige for Finlands U20-lag. Skrabb scoret ett mål i en av U20-kampene.

## Referanser


## Eksterne lenker
* 
* «Simon Skrabb», profil på Åtvidabergs FFs hjemmeside
Skjærvik

**Skjærvik** er et tidligere fergested langs europavei 6 som ligger på vestsiden av Skjomen i Narvik kommune i Nordland. Stedet ligger fire kilometer sørøst for Vidrek og 11 kilometer sørvest for Narvik by. Fra Skjærvik ble det opprettet en fergeforbindelse til Grindjord, på østsiden av fjorden, i september 1938. Forbindelsen ble erstattet ved åpningen av Skjombrua i 1972.

## Se også
*Fergesambandet Grindjord–Skjærvik

## Referanser
Gammelofsen

**Gammelofsen** var en ekstremflom (ofse) og skredkatastrofe i Gudbrandsdalen i det siste århundret f.Kr., det vil si mot avslutningen av førromersk jernalder. Arkeologiske utgravninger og tolkning av flomsedimenter tyder på at den kan ha vært like omfattende som de største ekstremflommene i historisk tid – som Storofsen i 1789.

Gammelofsen skjedde i en periode (300 f.Kr.–ca. 100 e.Kr.) med spesielt fuktig klima i Nord-Europa. En mer velkjent katastrofe av veldig omfang i perioden er den kimbriske stormflo, som rammet nordsjøkysten rundt Tyskebukta mellom 120 og 114 f.Kr., og som skal ha utløst kimbrernes folkevandring. Ingen sammenheng mellom denne stormfloen og Gammelofsen – eller mulige skader etter Gammelofsen utenom Gudbrandsdalen – er dokumentert foreløpig.

Gammelofsen ble kjent gjennom utgravninger før bygging av ny E6 mellom Ringebu og Otta. Under disse arbeidene har en avdekket minst 16 flomkatastrofer i dette området siden siste istid, hvorav minst 3 tilfeller av ekstremflom. Gammelofsen er den best dokumenterte av disse.

## Referanser
Fergesambandet Grindjord–Skjærvik

**Fergesambandet Grindjord–Skjærvik** er et tidligere fergesamband på europavei 6 som krysset Trong-Skjomen mellom Grindjord og Skjærvik i Narvik kommune i Nordland. Sambandet ble opprettet i september 1938, og ble avviklet ved åpningen av Skjombrua i november 1972.

I 1931 tok fergeselskapet AS Ferjedrift og vegvesenet opp spørsmålet om en fergeforbindelse over Skjomen, men uenighet om traséen til *innlandslinja* gjennom Hamarøy og Tysfjord fikk konsekvenser for realiseringen av prosjektet. Innlandslinja gjennom Ballangen frem til Ankenes' kommunegrense ble fullført i 1935, og like etter ble den bygd videre til Skjærvik. På østsiden var det veiforbindelse til Ankenesstrand. I 1937 ble det avsatt  kroner til bygging av kaianlegg på begge sider av Trong-Skjomen.

## Historie
Klokken 15.30 den 23. september 1938 var det åpning av fergesambandet mellom Grindjord og Skjærvik der blant andre ordførerne fra Ankenes, Ballangen og Narvik kommuner var med på en overfart fra Narvik, via Ankenesstrand, til Grindjord og Skjærvik. Påfølgende dag startet selskapet Ferjedrift opp ordinære ruter med bilferga «Skjomen», som hadde en kapasitet på fire personbiler. Ruten fikk en frekvens på syv daglige avganger og seks på søn- og helligdager.

Som følge av oppstarten etablerte Haugland & Sønn i Ballangen opp en bussrute mellom Narvik og Ballangen, og senere samme år opprettet Haugland en godsrute. En uke etter oppstarten ble trafikken beskrevet som «særdeles stor», og «økende fra dag til dag», og i løpet av 1938 ble det fraktet  personer og 600 biler og busser på strekningen.

For driftsåret 1939–1940 vedtok Stortinget et driftstilskudd på inntil tre tusen kroner for å dekke Ferjedrifts beregnede underskudd på sambandet. Under andre verdenskrig ble bilferga «Ankenes», med en kapasitet på seks personbiler, satt inn på ruta.

I 1949 ble Ferjedrift kjøpt opp av Kristian Ravn, og hans rederi overtok konsesjonen og materiellet på sambandet. «Ankenes», som ble omdøpt til «Røstein», hadde en daglig frekvens på ti avganger i hver retning. I 1952 ble det opprettet et trekantsamband, som også gikk langs Skjomen, med anløp av Kongsbakk.

I juni 1952 ble «Dagmar» satt inn på sambandet. Natt til 2. september 1953 sprang skroget på ferga lekk utenfor Grindjord etter at belastningen ble for stor da det ble tatt ombord en 19 tonn tung gravemaskin som skulle fraktes til Bjerkvik. En midlertidig løsning ble brukt på sambandet frem til 1954, da nybygget «Virak» ble satt inn på ruten.

I 1963 ble Skjomenveien kjørbar fra Kongsbakk til Trong-Skjomneset, noe som førte til opphør av ruten mellom Grindjord og Kongsbakk. «Virak» krysset Skjomen frem til nedleggelsen av sambandet mellom Grindjord og Skjærvik den 10. november 1972. Etter nedleggelsen gjensto kun de to sambandene mellom , over Leirfjorden, og mellom Bognes og Skarberget over Tysfjorden langs europavei 6.

## Oversikt

## Takster

## Se også
* Europavei 6' historie i Nordland

## Referanser


## Eksterne lenker
* Fotosamlinga i Narvik: «Virak» til kai i Grindjord (juli 1962).